open-index/open-wikipedia-markdown huggingface dataset:
Nefilim

**Nefilit** (, "langenneet" tai "pudonneet") ovat isokokoisia olentoja jotka esiintyvät Raamatun alkutekstissä, erityisesti Ensimmäisessä (*Genesis*) ja Neljännessä Mooseksen kirjassa (*Numerot*). Myös muista Raamatun teksteistä löytyy viitteitä nefileihin, esimerkiksi Hesekielin kirjassa on mahdollinen viittaus nefileihin. Käännöksissä heitä kutsutaan usein jättiläisiksi. Joonatanin targumin (Tanakin arameannoksen) mukaan nefilit olivat grigoreitten sekä naispuolisten ihmisten risteytyksiä.

## Raamatun lähteet

:Ensimmäinen Mooseksen kirja 6:4: (KR 92)
::"Siihen aikaan eli maan päällä jättiläisiä, ja myöhemminkin, kun Jumalan pojat yhtyivät ihmisten tyttäriin ja nämä synnyttivät heille lapsia; nämä olivat noita muinaisajan kuuluisia sankareita."

:Neljäs Mooseksen kirja 13:32-33: (KR 92)
::"Kertomuksillaan he saivat israelilaiset tuntemaan pelkoa Kanaaninmaata kohtaan. He sanoivat: "Maa, jota kävimme tutkimassa, vie hengen niiltä, jotka sinne asettuvat. Kaikki ihmiset, jotka siellä näimme, olivat hyvin kookkaita."
::"Näimme siellä myös jättiläisiä, jättikokoisia anakilaisia. Me tunsimme itsemme heidän edessään pieniksi kuin heinäsirkat, ja sellaisilta me varmaan näytimmekin heidän silmissään."

## Eri tulkintoja
Ensimmäisessä Mooseksen kirjassa viitataan Jumalan poikiin, ja heidät on usein tulkittu langenneiksi enkeleiksi. Sillä perusteella on päätelty, että nefilit olisivat näiden enkelten ja ihmisnaisten lapsia. Apokryfisessä Henokin ensimmäisessä kirjassa esitetään tämä tulkinta. Tässä kirjassa myös todetaan, että nefilit olivat jättiläiskokoisia, kuten neljännessä Mooseksen kirjassa mainitaan. Nefilien poikkeuksellisen suuren koon on väitetty olevan todiste heidän yliluonnollisesta alkuperästään. Kuitenkin enkelien tai demonien uskotaan olevan luonteeltaan puhtaasti hengellisiä olentoja, jotka eivät voi fyysisesti lisääntyä ihmisten kanssa.

Toisen näkemyksen mukaan nefilit olivat yksinkertaisesti oikealta tieltä harhautuneita ihmisiä. Jotkut teologit ovat esittäneet, että "Jumalan pojat" viittaa Aatamin vanhurskaan pojan Setin jälkeläisiin, siihen sukulinjaan, joka hylkäsi Jumalan. Esimerkiksi kirkkoisä Augustinus ja useat juutalaiset uskonoppineet edustavat tätä näkemystä. Ihmisten tytärten on vastaavasti katsottu olleen Kainin jälkeläisiä, ja nefilien suuruus viittaa kenties vain siihen, että he ovat olleet suuria sotureita.

## Lähteet
Channel Four

**Channel Four** on 1980-luvulla perustettu suomalainen tanssiorkesteri.

## Kokoonpano
* Jorma Kyrö (koskettimet, haitari, laulu) 
* Heikki Karjalainen (rummut, laulu) 
* Tuomo Tepsa (basso, laulu) 
* Jonte Laihiala (kitara, huilu, laulu) 

## Diskografia
* Tänä iltana tanssitaan 1993
* Soitellen pitkälle, 1997
* MUTKAINEN TIE, 1999
* Sieluni soitto, 2003
* 22 SUOSITUINTA, 2007
* Jotain parempaa, 2009
* Santa's Hotel Tunturi, 2011
## Lähteet

## Aiheesta muualla
*Kotisivu
Suomen punaisen kaartin Ruotsin pataljoona

**Suomen punaisen kaartin Ruotsin pataljoona** (eli SPKRP) oli sosialistien Ruotsissa vuonna 1919 perustama aseellinen, vapaaehtoisista muodostettu joukko-osasto, jonka tarkoituksena oli valmistella hyökkäystä Ruotsista Pohjois-Suomen alueelle. Pataljoonalla oli oma ohjesääntö ja myös erillinen sotilaallinen päiväkäsky, jossa määriteltiin joukko-osaston tavoitteet. Pataljoonan perustava päiväkäsky annettiin 1. huhtikuuta 1919. 

Pataljoonan esikuntaan kuului seuraavia, salanimiä käyttäneitä, mutta myöhemmin tunnistettuja henkilöitä: komentaja *Mäntymäki* (Jussi Railo), suomalainen apulainen *Heino* (Mauno Heimo), ruotsalainen apulainen *Fredriksson* (Henrik Johan Paulin), adjutantti *Korpela* (Yrjö Karppanen), taloudenhoitaja *Vinter* (Herman Hurmevaara), apulaistaloudenhoitaja *Bohlin* (nimeä ei tiedetä), instruktöri eli sotilasohjaaja *Kivi* (jääkäri Heikki Feodor Repo) ja terveysasiamies *Feld* (nimeä ei tiedetä). 

Osastoon kuuluvia harjoitteli Luulajassa, Malmivaarassa, Jällivaarassa ja Kiirunassa sekä Seittenkarissa. Pataljoonan komentajana toimi 1919–1920 Jussi Railo. Sen toiminta hiipui vuoteen 1921 mennessä, kun Ruotsin valtiollinen poliisi oli paljastanut organisaation ja sen hyökkäyksen valmistelun.

## Lähteet
* }
* Harjula Mirko: *Suomalaiset Venäjän sisällissodassa 1917–1922*. Suomalaisen Kirjallisuuden Seura, Helsinki 2006 
* 
*
*

### Viitteet
Sine Ira

**Sine Ira** on kotkalainen rap-yhtye, jonka muodostavat KG ja LL.

Sine Ira on perustettu vuonna 2003. Vuonna 2006 se solmi levytyssopimuksen Löyly-Viihteen kanssa. Sine Ira vaihtoi kuitenkin levy-yhtiön Yellowmic Recordsiin syksyllä 2008. Yhtyeen debyyttialbumi *[[KG & LL]]* julkaistiin 19. toukokuuta 2010.

## Diskografia
### Albumit
* *[[KG & LL]]* (2010)
* *K.E.V.T.* (2013)

### Musiikkivideot
* "Lempibii-SI" (2010)
* "Työtön Dj" (2011)
* "Parasta Ennen" (2012)
* "Legendaarinen" (2013)

### Vierailijana

## Lähteet
*Sine Ira siirtyy Yellowmicille
*Sine Ira Basso.fi:ssä

## Aiheesta muualla
*
KG & LL

**KG & LL** on kotkalaisen rap-yhtye Sine Iran debyyttialbumi, joka julkaistiin 19. toukokuuta 2010. Albumin julkaisi Yellowmic Records -levy-yhtiö ja sen vastaavana tuottajana toimi Pyhimys, joka myös vierailee levyllä nimellä *Michael J. Fix*. Albumin nimi tulee yhtyeen jäsenten Kenneth G ja Llapsi (Liikkuva Lapsi) nimikirjaimista. 

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Biitit
* Don P: 1, 6
* JV: 2, 5, 9
* Sammybap: 3
* Visva: 4
* Otto Martikainen: 7, 10, 13
* Danny Dose: 8
* Erow: 11
* Eeegac: 12

## Arvostelut
* Desibeli.net: 
* Noise.fi: 
* Redrum-187: 
* Tuoreet Platat: 

## Lähteet
You Me at Six

**You Me at Six** oli englantilainen alternative rock -yhtye Weybridgestä, Surreystä. Se perustettiin vuonna 2004, mutta tuli yleisön tietoon vuonna 2008 debyyttialbumillaan  *Take Off Your Colors*. Nykyiseen kokoonpanoon kuuluu Joshua (Josh) Franceschi (laulu), Max Helyer (rytmikitara, taustalaulu), Matt Barnes (basso), Chris Miller (kitara) ja Dan Flint (rummut). Yhtyeen musiikkia kuvaillaan vaihtoehtorockiksi, powerpopiksi ja emoksi. You Me At Six julkaisi ensimmäisen albuminsa *Take Off Your Colors* Slam Dunk Recordsin kautta 8. lokakuuta 2008. *Hold Me Down* julkaistiin Virgin Recordsin kautta 11. tammikuuta 2010. *Sinners Never Sleep* julkaistiin Virgin Recordsin kautta 3. lokakuuta 2011.  

*Sinners Never Sleep* albumilla on myös vierailevia artisteja: Oliver Sykes Bring Me The Horizonista ja Winston McCall Parkway Drivesta. 

You Me At Six on esiintynyt Suomessa Paramoren lämmittelijänä 29. marraskuuta 2009 ja vuoden 2014 Ruisrockissa 6. heinäkuuta.

Helmikuussa 2024, yhtye ilmoitti sosiaalisessa mediassa lopettavansa 2025 kiertueensa jälkeen.

## Historiaa
Joe Philips potkittiin pois bändistä ja hänet korvattiin Dan Flintillä juuri ennen ensimmäisen levyn julkaisemista. Yhtye oli ehdolla parhaimmaksi brittibändiksi vuosina 2008, 2009 ja 2010 *Kerrang! Awards*-gaalassa, joka kerta palkinnon voitti Bullet For My Valentine. Yhtye julkaisi toisen albuminsa, nimeltään **Hold Me Down** 11 päivä tammikuuta 2010, joka pääsi TOP5 listaan Britanniassa. Tämä albumi sisältää singlet ”Underdog”, joka pääsi sijalle 49, ”Liquid Confidence”, joka oli korkeimmillaan 86 sijalla. Yhtye teki ilmoituksen, että he olisivat menossa takaisin studioon helmikuun alussa/maaliskuuta 2011 valmisteilla äänittämään kolmatta albumiaan, *Sinners Never Sleep*, joka julkaistiin Isossa-Britanniassa 3. lokakuuta 2011.

## Jäsenet
*Joshua (Josh) Franceschi - Laulu
*Max Helyer - Rytmikitara, taustalaulu
*Chris Miller - Kitara
*Matt Barnes - Bassokitara
*Dan Flint - Rummut

### Kiertuejäsenet
*Luke  Rendell - Taustakitara

### Entiset jäsenet
*Joe Philips - Rummut

## Diskografia
### Studioalbumit
* *[[Take Off Your Colours]]* (2007)
* *[[Hold Me Down]]* (2010)
* *[[Sinners Never Sleep]]* (2011)
* *[[Cavalier Youth]]* (2014)
* *[[Night People]]* (2017)
* *[[VI]]* (2018)
* *[[Suckapunch]]* (2021)

## Aiheesta muualla
Yhtyeen Kotisivu
.aq

**.aq** on Antarktiksen Internet-maatunnus verkkotunnuksille. Se on varattu etelämerellä ja Antarktiksen alueella toimiville organisaatioille. Tunnuksen käyttö aloitettiin 1992. Sitä ylläpitää Peter Mott ja Mott and Associates, jonka kotipaikka sijaitsee Russellissa, Uudessa-Seelannissa. Verkkoyhteyden voi muodostaa Antarktikselle ainoastaan satelliititse.

## Lähteet
Prodigy (artisti)

**Albert Johnson** (2. marraskuuta 1974 – 20. kesäkuuta 2017 Las Vegas, Yhdysvallat), taiteilijanimeltään **Prodigy**, oli yhdysvaltalainen rap-artisti ja Mobb Deep -rapduon toinen jäsen.

Hänet pidätettiin aseiden ja huumeiden hallussapidosta 2000-luvun puolivälissä ja tuomittiin vuoden 2007 lopulla kolmeksi ja puoleksi vuodeksi vankeuteen, josta tuomiosta hän kärsi kolme vuotta. Vapautumisensa jälkeen vuonna 2012 hän julkaisi elämäkertakirjan *My Infamous Life*.

Prodigy joutui sairaalahoitoon sirppisoluanemian – jota hän oli sairastanut jo syntymästään saakka – vuoksi muutama päivä ennen kuolemaansa. Hän menehtyi tukehtumalla kananmunaan sairaalassa syömällään aamiaisella 20. kesäkuuta 2017 Las Vegasissa.

## Diskografia
#### '''Studioalbumit'''
* *H.N.I.C.* (2000)
* *H.N.I.C. Pt. 2* (2008)
* *H.N.I.C. 3* (2012)
* *The Bumpy Johnson Album* (2012)
* *Hegelian Dialectic (The Book of Revelation)* (2017)

#### '''Yhteisalbumit'''
* *Return of the Mac* (mukana The Alchemist) (2007)
* *Product of the 80's* (mukana Big Twins & Un Pacino) (2008)
* *Albert Einstein* (mukana The Alchemist) (2013)
* *Young Rollin Stonerz* (mukana Boogz Boogetz) (2014)

#### Singlet
*"Keep It Thoro" (2000)
*"Rock Dat Shit" (2000)
*"Y.B.E." (2000)
*"Trials Of Love" (2001)
*"Mac 10 Handle" (2006)
*"New York Shit" (2006)
*"Stuck On You" (2007)
*"A,B,C" (2007)
*"The Life" (2008)
*"New Yitty" (2008)
*"Young Veterans" (2008)
*"I Want Out" (2008)
*"Stop Stressin" (2008)
*"Shed Thy Blood" (2008)
*"Damn Daddy" (2009)

## Filmografia
* *Blackout* (2007)
* *Murda Muzik* (2004)
* *Full Clip* (2004)
* *Rhyme and Punishment* (2009)

## Lähteet

## Aiheesta muualla
.ar

**.ar** on Internet-maatunnus Argentiinalle. Tunnusta ylläpitää NIC Argentina. Tunnuksella on lisäksi useita toisen tason tunnuksia. Tunnus otettiin käyttöön 1987. Marraskuussa 2008 erikoismerkkien, kuten ñ, á, é, í ó, ú, ä, ë, ï, ö, ja ü käyttö sallittiin.

## Aiheesta muualla
* IANA .ar whois
Vauban (asuinalue)

**Vauban** on Freiburgin esikaupunki Saksassa. Alue on entinen kasarmialue, joka toimi toisen maailmansodan jälkeen Ranskan sotilastukikohtana. 

## Autoilun vähentäminen
Vaubanissa vuonna 2009 autotiheys oli 220 per 1000 asukasta, kun se oli Freiburgissa 550 per 1000 asukasta. Paikalliset asukkaat tekivät aloitteen autojen vähentämiseksi. Keinoihin sisältyivät autoilun kieltäminen monilla kaduilla, katupysäköintikiellot, ei kotipysäköintipaikkoja, pysäköintipaikkamaksu 30 000 $ yhdessä kahdesta pysäköintitalosta, hyvä julkinen liikenne mukaan lukien pikabussit ja raitiovaunut, hyvä pyörätieverkosto, Kimppakyyti ja paljon vihertilaa. 

## Energiansäästäminen asumisessa
Useissa taloissa vesi lämmitetään aurinkolämmityksellä, omalla katolla. Keskuslämmitys toimii lämmön ja sähkön yhteistuotannolla puulastuista. Lisäksi Vaubanissa on ainakin 270 passiivitaloa. Esimerkiksi Time-lehden mukaan vuonna 2009 energiakonsultin omassa, 90 neliön passiivitalossa Vaubaussa vuodesta 1997, lämmitys- ja sähkökustannukset ovat olleet 200 euroa vuodessa. Talo tuottaa itse 60 % sähköstä ja 30 % lämpimästä vedestä.  

## Lähteet

## Aiheesta muualla
Muumi ja suuri salaisuus

**Muumi ja suuri salaisuus** on vuonna 2006 ilmestynyt lapsille suunnattu kuvakirja, joka perustuu Tove Janssonin luomiin muumihahmoihin.

Muumiperhe on uintiretkellä, kun heidän iloiseen joukkoonsa liittyy onneton Hosuli. Hän uskoo Muumipeikolle suuren salaisuuden, jota kukaan muu ei tiedä ja josta tulee hassu olo. 

Hosulin pulma vetää vertoja jopa hänen hienolle nappikokoelmalleen, ja niin Muumipeikko päättää auttaa uutta ystäväänsä.
.as

**.as** on Amerikan Samoan Internet-maatunnus, jota ylläpitää AS Domain Registry. Tunnus otettiin käyttöön 1997. Sen rekisteröinnille ei ole rajoituksia, ja useat .as-päätettä käyttävät verkkosivut eivät ole Amerikan Samoaan yhteydessä millään tavalla. "AS" tai "A/S" on joissakin valtioissa osakeyhtiön lyhenne, kuten Norjassa, Tanskassa ja Tšekissä, mistä johtuen eräät yritykset ovat ottaneet .as-päätteen käyttöönsä.

## Aiheesta muualla
* IANA .as whois
Vesirakentaminen

**Vesirakentaminen** tai *vesistörakentaminen* on vesistön muuttamiseen tähtäävää rakentamistoimintaa. Tätä voi olla ruoppaus, täyttäminen, uusien vesiuomien kaivaminen. Vesirakentamista harjoitetaan vesistöjen käytön tai suojelun edistämiseksi, tulvien ehkäisemiseksi tai maanviljelys- tai metsämaan kuivattamiseksi.

Vesirakentamisessa käytettäviä rakenteita ovat padot, penkereet, tekojärvet, ojat, ruoppaukset ja läjäysalueet. Vesirakentaminen vaikuttaa jokien ja järvien vedenkorkeuksiin, virtaamiin tai pohjanmuotoihin sekä vesiympäristöön ja luonnonolosuhteisiin. Rakentamisesta aiheutuvat haitat on minimoitava niin, että luonnonoloille, kalakannoille ja rannan tai vesialueen omistajalle ei aiheudu vahinkoa. 

Suomen vesilain mukaan vesirakentamiseen, silloin kun se aiheuttaa edellä kuvattuja seurauksia, tarvitaan lupa.

## Aiheesta muualla
* 
*
Barcelonan metron linja 8

**Barcelonan metron linja 8** on Ferrocarrils de la Generalitat de Catalunyan liikennöimä Barcelonan metron linja. Se yhdistää L'Hospitalet de Llobregatin, Cornellà de Llobregatin ja Sant Boin kunnat Barcelonan Sants-Montjuïcin alueella sijaitsevalle Plaça Espanyan asemalle. Linjalla 8 on käytössä sama lippujärjestelmä kuin TMB:n linjoilla ja sitä merkitään metrokartoissa vaaleanpunaisella värillä. Se avattiin metrolinjana vuonna 2003, mutta kyseisellä linjalla kulki nykyistä metroa vastaavia lähijunia jo kauan ennen tätä. Alun perin rataosuus rakennettiin vuonna 1912 ja sillä on edelleen metron lisäksi myös lähijunaliikennettä.

## Asemat
Asemien yhteydessä näkyvät vaihtomahdollisuudet muihin metrolinjoihin ja Renfen juniin. Myös rakenteilla oleva linja 9 on merkitty.
*Plaça Espanya   
*Magòria-La Campana
*Ildefons Cerdà
*Europa-Fira 
*Gornal 
*Sant Josep
*Avinguda Carrilet 
*Almeda
*Cornellà-Riera
*Sant Boi
*Molí Nou-Ciutat Cooperativa

## Aiheesta muualla
*Linja 8 Trens de Catalunya -sivustolla
.at

**.at** on Itävallan Internet-maatunnus, jota ylläpitää NIC.AT Tunnuksella on neljä toisen tason verkkotunnusta:
***.gv.at** – valtion käyttöön
***.ac.at** – akateemiseen käyttöön ja opetuskäyttöön, hallinnoi Wienin yliopisto
***.co.at** – yrityskäyttöön, ei rekisteröintirajoituksia
***.or.at** – organisaatioiden käyttöön, ei rekisteröintirajoituksia.
Tunnus on saatavilla myös suoraan toiselle asteelle.

## Lähteet

## Aiheesta muualla
* IANA .at whois
.au

**.au** on Australian Internet-maatunnus. Tunnusta alkoi alun perin jakaa Jon Postel vuonna 1986 Kevin Robert Elzille Melbournen yliopistossa. .au-domainia ei ole mahdollista rekisteröidä suoraan toiselle tasolle.

## Aiheesta muualla
* IANA .au whois
Medal of Honor (vuoden 2010 videopeli)

**Medal of Honor** on EA Los Angelesin ja Digital Illusions CE:n kehittämä ensimmäisen persoonan ammuntapeli, joka on *[[Medal of Honor (pelisarja)|Medal of Honor]]* -pelisarjan kolmastoista osa. Electronic Arts julkaisi pelin lokakuussa 2010 Microsoft Windowsille, PlayStation 3:lle ja Xbox 360:lle. Aikaisemmista osistaan poiketen peli sijoittuu toisen maailmansodan sijaan Afganistanin sotaan. 

*Medal of Honorin* yksinpeli käyttää suuresti muokattua versiota Unreal Engine 3 -pelimoottorista sekä moninpelin suhteen Frostbite Engineä.

## Kiistanalaisuus
Pelin verkkomoninpeli sai jo ennen julkaisua osakseen kritiikkiä, sillä moninpelitilassa pelaaja voi asettua Taliban-terroristien rooliin Ison-Britannian puolustusministeriön Liam Fox kritisoi peliä ja totesi, että ”on järkyttävää, että joku kuvittelee Talibanin brittisotilaita vastaan tekemien tekojen uusimisen videopelissä olevan hyväksyttävää”. Hän epäili, ettei kukaan kansalainen haluaisi ostaa niin ”epäbrittiläistä” peliä. Hän kehottaisi jälleenmyyjiä osoittamaan tukensa brittiarmeijalle kieltäytymällä myymästä ”tätä mautonta tuotetta”. Itse pelissä ei kuitenkaan ole kuvattu brittijoukkoja.

Kanadan puolustusministeri Peter MacKay kritisoi myös peliä. Hänen mukaansa on väärin, että kuka tahansa, etenkin lapset, voivat pelata Talibanin roolia. ”Kanada ja sen liittolaiset ovat taistelleet aivan liian kauan Afganistanissa, eikä se ole peliä”. 

Tanskalaiset sotaveteraanit kauhistuivat siitä, että peli sijoittuu Helmandin maakuntaan, jonne tanskalaiset joukot on sijoitettu. Tanskan puolustusministeri Gitte Lillelund Bechin mukaan se on ”mautonta” ja hän tukee peliä vastustavia veteraaneja. Pelin kieltämistä Tanskassa ei kuitenkaan suunnitella. Bech luottaa ”Tanskan nuorison kykenevän erottamaan väärän ja oikean”.

Kehittäjien vastauksen mukaan pelin sisäinen todellisuus kuitenkin vaatii Talibanin sisällyttämistä peliin. Electronic Artsin tiedottaja Amanda Taggart kertoi AOL Newsin haastattelussa, että ”useimmat meistä ovat tehneet tätä jo seitsemänvuotiaasta asti: jos joku on poliisi, jonkun on oltava roisto, jonkun on oltava merirosvo ja jonkun pitää olla alien – *Medal of Honorin* moninpelissä jonkun pitää olla Taliban.” EA:n Fran Gibeau huomioi myös, että videopeleissä on usein aiemminkin asetettu pelaaja vihollisen, kuten natsin tai terroristin rooliin.

*Medal of Honorin* talibanit nimettiin uudestaan ”Op For” -nimellä kritiikin jälkeen.

## Lähteet

## Aiheesta muualla
* Viralliset kotisivut 
* ''Medal of Honor'' Electronic Artsin kotisivuilla
Tero Koponen

**Tero Koponen** (s. 13. huhtikuuta 1977 Savonlinna) on suomalainen jääkiekkoilija, joka pelasi viimeksi Mestis-joukkue Savonlinnan Pallokerhossa kaudella 2011–2012. Hän oli pelirooliltaan puolustava keskushyökkääjä ja toimi SaPKon varakapteenina.

Aktiiviuransa jälkeen Koponen on toiminut Tampereen Ilveksen junioreiden fysiikkavalmentajana ja myös Pirkkalan Pingviinien valmennuspäällikkönä sekä U15- ja U20-joukkueiden vastuuvalmentajana.

## Ura
Koponen on SaPKon oma kasvatti. Hän pelasi ensimmäiset miesten pelinsä kaudella 1996–1997, kun SaPKo pelasi I-divisioonassa. Koponen siirtyi kaudeksi 1999–2000 TuToon. Hän voitti siellä Mestiksen hopeaa keväällä 2001. Koponen palasi kahden vuoden tauon jälkeen SaPKoon kaudeksi 2001–2002 pelaamaan Suomi-sarjaa. Kaudeksi 2002–2003 hän palasi taas Mestikseen ja siirtyi Mikkelin Jukureihin. Koponen voitti siellä Mestiksen mestaruuden keväällä 2003 ja hopeaa 2004. Kaudella 2003–2004 hän ei kerännyt ainuttakaan jäähyminuuttia runkosarjassa eikä pudotuspeleissäkään.

Kolmen Jukureissa vietetyn kauden jälkeen Koponen siirtyi kaudeksi 2005–2006 SM-liigaan ja JYPiin 1+1-vuotisella sopimuksella. Hän teki kauden aikana kohtuullisen hyvät tehot 8+12=20 ja pääsi pelaamaan välillä ykkössentterinäkin. Koposen laidoilla pelasi lähinnä Carlo Grünn ja Ossi Louhivaara. Hän käytti sopimuksensa option huhtikuussa 2006 ja teki vuoden mittaisen jatkosopimuksen JYPin kanssa. Kaudella 2006–2007 Koposen peliaika kuitenkin väheni ja hän siirtyi 15 pelaamansa ottelun jälkeen Rauman Lukkoon, josta JYP sai vaihtokaupassa Tommi Hannuksen. Maaliskuussa 2007 Koponen teki vuoden jatkosopimuksen Lukon kanssa ja vuotta myöhemmin taas uudelleen helmikuussa 2008.

Toukokuussa 2009 Koponen teki 1+1-vuotisen sopimuksen Ruotsin toiseksi korkeimmalla sarjatasolla HockeyAllsvenskanissa pelanneen IF Björklövenin kanssa. Hän oli kaudella 2009–2010 joukkueen toiseksi paras pistemies tehoilla 12+14=26. Björklöven kuitenkin putosi sarjatasoa alemmas I-divisioonaan keväällä 2010. Koponen palasi saman vuoden elokuussa takaisin kasvattajaseuraansa SaPKoon. Kaudella 2010–2011 hän pelasi kuitenkin vain 23 runkosarjaottelua tehoin 5+12=17 nivusvamman takia. Kevään 2011 pudotuspeleissä Koponen oli tehoilla 2+3=5 SaPKon sisäisen syöttöpörssin voittaja Kalle Konstin kanssa sekä joukkueen toiseksi paras pistemies hänen jälkeensä.
## Tilastot

## Lähteet
*
*
*
*

### Viitteet
Psi Capricorni

**Psi Capricorni** on Kauriin tähdistössä noin 47,9 valovuoden päässä Maasta sijaitseva F-tyypin ja pääsarjan tähti. Sen näennäinen magnitudi (V) on 4,15.

## Lähteet
HD 185269

**HD 185269** on tähti, joka sijaitsee arviolta 153 valovuoden päässä Joutsenen tähdistössä. Se ei ole nähtävissä paljain silmin. Sen näennäinen magnitudi (V) on 6,70. 18. elokuuta 2006 löydettiin sitä kiertävä kuuma jupiter, HD 185269 b.

## Lähteet
Rho Telescopii

**Rho Telescopii** on Kaukoputken tähdistössä sijaitseva F-luokan tähti. Sen näennäinen magnitudi (V) on 5,17. Tähti sijaitsee arviolta 171 valovuoden päässä Maasta.

## Lähteet
1194 Aletta

**1194 Aletta** on päävyöhykkeen asteroidi, jonka C. Jackson löysi 13. toukokuuta 1931 Johannesburgissa. Ennen nimeämistään asteroidi tunnettiin tunnuksella **1931 JG**.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . Kiertoradan eksentrisyys on  ja inklinaatio on .

## Lähteet
*Discovery Circumstances: Numbered Minor Planets (1)-(5000): Minor Planet Center 

### Viitteet
Seututie 145

**Seututie 145** vie Tuusulan Hyrylästä Järvenpäähän. Se alkaa Hyrylässä kantatien 45 varrella olevasta kiertoliittymästä ja päättyy Järvenpään keskustan eteläpuolella Lahdentiehen (seututie 140). Tuusulassa ja osittain Järvenpäässäkin tien nimenä on Järvenpääntie, mutta Järvenpäässä sen eri osilla on myös nimet Poikkitie ja Pohjoisväylä. Tie on valaistu koko matkalta, ja siinä on päällyste ja pyörätie. Tuusulan ja Kyrölän välillä liikenne on varsin vilkas, yli 20&nbsp;000 ajoneuvoa vuorokaudessa. Tuusulan kirkonkylältä Järvenpäähän päin tien rinnakkaistienä toimii myös Tuusulan Rantatie (yhdystie 11609), joka on museotie.

## Lähteet
* Autoilijan tiekartta 2007 1:800 000. Helsinki: AffectoGenimap Finland Oy, 2006. . Vuoden 2005 painoksen verkkoversio (julkaisija Tiehallinto). 
* 020202 – Kartat 2007. Fonecta.

### Viitteet
Breathe Carolina

**Breathe Carolina** on vuonna 2007 perustettu coloradolainen yhtye, joka soittaa elektronista rockia. Yhtyeeseen kuuluvat David Schmitt, Tommy Cooperman ja Eric Armenta. Vuonna 2013 toinen perustajajäsen Kyle Even ja Joshua Aragon jättivät yhtyeen. Vuonna 2015 myös Luis Bonet jätti yhtyeen. Breathe Carolina on julkaissut neljä albumia ja kaksi EP:tä. Levy-yhtiöinä ovat toimineet Columbia, Fearless, Rise ja Zouk Records. Yhtyeen perustivat David Schmitt ja Kyle Even. He soittivat eri yhtyeissä ja keikkailivat paljon yhdessä. Molempien yhtyeet hajosivat, jonka johdosta ystävykset perustivat Breate Carolinan. Breathe Carolina julkaisi debyyttialbuminsa *It's Classy, Not Classic* Rise Recordsin kautta 16. syyskuuta 2008. Toinen albumi *Hello Fascination* julkaistiin Fearless Recordsin kautta 18. elokuuta 2009. Uusin albumi *Hell Is What You Make It* julkaistiin myös Fearless Recordsin kautta 12. heinäkuuta 2011. Neljäs albumi *Savages* julkaistiin 15. huhtikuuta 2014.

Breathe Carolina saapui ensimmäistä kertaa Suomeen 3. lokakuuta 2011 Nosturiin, Helsinkiin ja lämmittelybändinä oli suomalainen Clubkick. Seuraavan kerran yhtye nähtiin Suomessa 18. elokuuta 2012, osana Espoossa järjestettyä Weekend Festival -tapahtumaa.

## Jäsenet
*David Schmitt (laulu, koskettimet, syntetisaattori, rytmikitara) (s. 26.3.1988)
*Tommy Cooperman (soolokitara, ohjelmointi, laulu, koskettimet, syntetisaattori)
*Eric Armenta (rummut, lyömäsoittimet)

### Entiset jäsenet
*Joshua Aragon (soolokitara, koskettimet, taustalaulu, basso)
*Kyle Even (laulu, ohjelmointi) (s. 21.9.1985)
*Luis Bonet (koskettimet, ohjelmointi, kitara, DJ)

## Diskografia

**Gossip* (2007, EP)
**It's Classy, Not Classic* (2008)
**Hello Fascination* (2009)
**Hell Is What You Make It* (2011)
**Blackout: The Remixes* (2011, EP)
**Bangers: Mixtape* (2013, EP)
**Savages* (2014)
**Sleepless* (2016, EP)
**Oh So Hard* (2016, EP)

## Musiikkivideot

**Diamonds* (2007)
**Hello Fascination* (2010)
**I.D.G.A.F.* (2010)
**Down* (2010)
**Blackout* (2011)
**Hit and run* (2012)
**Bang It Out ft. Karmin* (2014)
Seututie 464

**Seututie 464** on valtatieltä 5 Joroisten Tahkorannasta Rantasalmen kirkonkylän kautta valtatielle 14 Rantasalmen Parkumäkeen johtava, noin 52 kilometriä pitkä seututie. Tie kulkee metsä- ja järvimaisemassa Joroisten ja Rantasalmen kunnan alueella. Tie on osa lyhintä reittiä Savonlinnasta pohjoiseen, muun muassa Jyväskylän ja Kuopion suuntiin. Tie on kaksikaistainen ja päällystetty. Tien nopeusrajoitus on pääosin 80 kilometriä tunnissa.

Tie lyheni parilla kilometrillä vuonna 2005, kun valtatien 5 Joroisten ja Varkauden välinen uusi linjaus valmistui. Tällöin osuus uudelta tieltä entiselle viitostielle, yhdystielle 4557, muuttui yhdystieksi 4558. 
## Reitti ja tieyhteydet
* Tahkoranta (vt 5)
* Tiemassaari (yt 15397)
* Torasalo (yt 15397)
* Rantasalmi (st 467, yt 4652)
* Korhola (yt 15355)
* Parkumäki (vt 14)

## Lähteet
*
*
## Aiheesta muualla
Mustafa Abu al-Yazid

**Mustafa Ahmed Muhammad Uthman Abu al-Yazid** (tunnettu paremmin nimellä **al-Masri** ("egyptiläinen"), 17. joulukuuta 1955 Egypti – 21. toukokuuta 2010) oli islamistilaisen terroristijärjestö al-Qaidan tärkeimpiä johtajia sekä perustajajäsen. Al-Yazid oli myös Osama bin Ladenin luottomies. Hän oli tärkeä kontakti al-Qaidan ja Afganistanin talibanien välillä.

Yazid  oli kolme vuotta vankilassa synnyinmaassaan Egyptissä yhteyksistä Anwar Sadatin salamurhaan vuonna 1981. Vapauduttuaan hän muutti Afganistaniin. Kun Osama bin-Laden muutti Sudaniin 1991, Yazid seurasi häntä, ja he palasivat yhdessä Afganistaniin viisi vuotta myöhemmin. Hänestä tuli al-Qaidan talouspäällikkö, jonka on arveltu hoitaneen World Trade Centerin iskun rahoituksen.

Vuonna 2010 Al-Qaida kertoi hänen kuolleen ohjeusiskussa yhdessä vaimon, kolmen tyttären, sekä lapsenlapsen ja joukon muita ihmisiä kanssa.

## Lähteet
Justas Paleckis

**Justas Paleckis** (22. tammikuuta 1899 Telšiai – 26. tammikuuta 1980) oli liettualainen toimittaja ja poliitikko. Hän toimi Liettuan *[[de facto]]* presidenttinä 17. kesäkuuta–3. elokuuta 1940 Neuvostoliiton miehitettyä maan. 

Vuosina 1926–1927 Paleckis toimi Liettuan uutistoimiston ELTA:n toimitusjohtajana. Myöhemmin hän vastusti maan valtaeliittiä ja oli Liettuan kommunistisen puolueen ehdokkaana. Neuvostoliittolaisen diplomaatin Vladimir Dekanosovin tuella hänestä tuli Liettuan nukkehallitsija vuonna 1940.

Presidentti Antanas Smetonan paettua maasta Antanas Merkysistä tuli virkaatekevä presidentti. Päivä Smetonan paon jälkeen Merkys nimitti Paleckisin pääministeriksi. Merkysin luovuttua presidenttiydestä Paleckisista tuli virkaatekevä presidentti. Neuvostoliiton määräyksestä Paleckis perusti Seimasin tilalle Kansan Seimasin. Presidenttiyden jälkeen Paleckisista tuli Liettuan korkeimman neuvoston puheenjohtaja. Tässä virassa hän toimi vuoteen 1967. 

Liettuassa Paleckisin presidenttiyttä ei virallisesti ole koskaan tunnustettu, sillä se on perustuslain vastainen. Paleckis hyväksyi Liettuan älymystön ja muun muassa entisen presidentin Merkysin karkottamisen Venäjälle. Vuosina 1940–1953 132 000 liettualaista karkotettiin Siperiaan ja Keski-Aasiaan. 

Paleckisin poika Justas Vincas Paleckis on Euroopan parlamentin jäsen.

## Lähteet
*alfa.it 
*Justas Paleckisin kotisivut
Randy Maxwell

**Randy Maxwell** (s. 17. tammikuuta 1963 Chilliwack, Brittiläinen Kolumbia, Kanada) on kanadalainen entinen jääkiekkoilija. Hän pelasi keskushyökkääjänä. Nykyään Maxwell valmentaa IC Gentoften U20-joukkuetta.
## Ura
Maxwell pelasi vuodet 1982–1984 Pohjois-Dakotan yliopistojoukkueessa. Hän siirtyi sieltä kesken kauden 1983–1984 WHL-joukkue New Westminster Bruinsiin. Kaudeksi 1985–1986 Maxwell siirtyi Suomeen ja I-divisioonajoukkue SaPKoon. Hän muodosti siellä Steve MacDonaldin kanssa vaarallisen kaksikon. Maxwell viihtyi SaPKossa kolme kautta ja oli kaudella 1987–1988 joukkueen paras pistemies tehoilla 25+34=59.

Maxwell pelasi pitkään Ruotsin I- ja II-divisioonajoukkueissa vuosina 1988–1996. Hän pelasi kolme ensimmäistä kautta Karlskrona HK:n riveissä. Maxwell oli nostamassa joukkuetta II-divisioonasta I-divisioonaan keväällä 1990. Vuodet 1991–1996 hänellä kului Hammarby IF:n riveissä.

Kaudeksi 1996–1997 Maxwell siirtyi tanskalaisen Frederikshavn White Hawksin riveihin. Hän oli kovilla tehoilla 25+57=82 joukkueen paras pistemies ja koko Tanskan liigan pistepörssin kymmenes. Maxwell oli syöttöpörssin kolmas Todd Bjorkstrandin ja Petri Skrikon jälkeen. Seitsemän seuraavaa kautta hän pelasi samaa liigaa Nordsjælland Cobrasin riveissä. Maxwell voitti siellä Tanskan mestaruuden vuonna 2002. Hän lopetti pelaajauransa keväällä 2004.
## Uran jälkeen
Maxwell asuu nykyään Tanskassa. Kaudella 2009–2010 hän valmensi Rungsted IK:n U20-joukkuetta, jossa pelasi myös hänen poikansa Dallas. Kaudella 2010–2011 Maxwell valmentaa IC Gentoften U20-junioreita.
## Muuta
Maxwellin isoveli Kevin on entinen NHL-hyökkääjä. Randy Maxwellin poika Dallas pelaa Tanskassa Rungsted IK:n U20-junioreissa. Dallas syntyi vuonna 1994 Ruotsissa ja on tällä hetkellä Tanskan kansalainen. 
## Lähteet
*
*
*
Seututie 139

**Seututie 139** vie Tuusulasta Nurmi­järvelle. Sen nimi on Tuusulan alueella Nahkelan­tie, Nurmi­järven alueella Palo­joen­tie. Tie on melko mäkinen ja mutkainen, ja sen nopeus­rajoitus on Tuusulasta Nahkelaan 50–60&nbsp;km/h ja Nahkelasta Nurmijärvelle 80&nbsp;km/h, paitsi Palojoen kohdalla on nopeus­rajoitus 60&nbsp;km/h. Tievalaistus ja pyörätie on ollut koko matkalla ainakin 2000-luvun alkupuolelta. Tie kulkee Palo­joella Aleksis Kiven syntymä­kodin ohi.

## Lähteet
* Autoilijan tiekartta 2007 1:800&nbsp;000. Helsinki: AffectoGenimap Finland Oy, 2006. . Vuoden 2005 painoksen verkkoversio (julkaisija Tiehallinto). 
* 020202 – Kartat 2007. Fonecta.
Porin pesäpallostadion

**Porin pesäpallostadion** on Porissa sijaitseva pesäpallostadin. Kentän pääasiallinen käyttäjä on pesäpalloseura Pesäkarhut, joka pelaa Naisten Superpesiksessä. Kentän pinta on hiekkatekonurmi. Kenttää on peruskorjattu vuonna 2015. Kentän omistaja on Porin kaupunki. Kentällä on noin 1&nbsp;600 istumapaikkaa, joista 763 on katettuja.

Stadion sijaitsee Isomäen urheilukeskuksessa. Alueella on myös hiekkapintaisia pesäpallon harjoituskenttiä, joita käytetään muun muassa junioripeleissä.

Kentän yleisöennätys syntyi 8. syyskuuta 2002, kun Pesäkarhut pelasi Jyväskylän Kiriä vastaan Superpesiksen toisessa finaalissa. Ottelua oli seuraamassa 2 904 katsojaa.

## Lähteet
Otanlahden pesäpallokenttä

**Otanlahden pesäpallostadion** on Raumalla sijaitseva pesäpallokenttä. Kentän pääasiallinen käyttäjä on pesäpalloseura Fera, joka pelaa Naisten Superpesiksessä. Pesäpallokenttä on valmistunut vuonna 2001 ja kentän pinta on hiekkatekonurmi. Kentän omistaja on Rauman kaupunki. Kentän yleisökapasiteetti on noin 500 katsojaa. Stadion on osa Otanlahden urheilukeskusta. 

Kentän yleisöennätys on syntynyt 5. heinäkuuta 2016, jolloin Feran ja Petojussien välistä runkosarjaottelua oli seuraamassa 2 482 katsojaa.

## Lähteet
Meitittely

**Meitittely** on teitittelyä muistuttava ilmiö, jossa yksikön ensimmäisen persoonan persoonapronomini (suomessa *minä*) korvataan monikon ensimmäisen persoonan pronominilla (suomessa *me*). Kielissä (kuten esimerkiksi suomessa, saksassa ja aikaisemmin ruotsissa), joissa monikon ensimmäinen persoona vaatii erilaista verbinmuotoa kuin yksikön ensimmäinen, on luonnollisesti myös tämä otettava huomioon. 

Jotkut hallitsijat ovat käyttäneet itsestään monikon ensimmäistä persoonaa itseään mahtailumielessä (*[[pluralis maiestatis]]*); niinpä monet Venäjän keisarien allekirjoittamat asiakirjat alkoivat esimerkiksi: "Me Aleksanteri II ...".  Toisaalta jotkut tieteelliset kirjoittajat käyttävät monikkomuotoa vaatimattomuusmielessä (*pluralis modestiae*, esimerkiksi: "...kuten edellä olemme osoittaneet...").

## Lähteet
*Nykysuomen käsikirja
Mantun kenttä

**Mantun kenttä** (myös *Manttu* ja *Mantun monttu*) on Siilinjärven Viinamäessä sijaitseva pesäpallostadion. Kenttä on kuuluisa heti kakkosrajan takaa alkavasta jyrkästä rinteestään, joka tunnetaan nimellä "Mantun monttu". Kenttä toimii Siilinjärven Pesiksen kotikenttänä, jossa pelataan mm. naisten ja miesten Superpesistä.

Kentän yleisöennätys syntyi vuoden 1986 SM-finaalissa, jolloin Siilinjärven Ponnistuksen ja Imatran Pallo-Veikkojen välistä miesten ottelua oli seuraamassa 3820 katsojaa.


Kuva:Mantun kenttä.jpg|Mantun kenttä katsomosta käsin nähtynä. Ns. Mantun monttu tulee kuvassa oikeanpuolimmaisen katsomon taakse ja vasemmalle puolelle. Oikeassa reunassa näkyy Mantun talo ja vasemmassa reunassa Viinamäen läpi kulkeva Kasurilantie.


Mantun talon, ja sen mukaan nimensä saanen kentän, nimi tulee talon alkuperäisestä Manttaalikunnantalo-nimestä.

Mantulla järjestetään vuoden 2024 elokuussa ensimmäistä kertaa ManttuFest musiikkitapahtuma. 

## Lähteet

## Aiheesta muualla
* Interaktiivinen pallopanoraama kentältä
Kieliopillinen itsemurha

**Kieliopillinen itsemurha** () on esimerkiksi Jean Paulin ja Ludwig Reinersin käyttämä käsite, joka tarkoittaa lähinnä asiaproosassa ilmenevää tapaa kätkeä oma persoonallisuus kiertoilmaisuihin, eli kirjoittaja välttää käyttämästä *minä*-sanaa ja ensimmäistä persoonaa. Tätä kirjoitustapaa on perusteltu vaatimattomuudella, toisaalta on esitetty sen osoittavan aivan päinvastaista, koska tällaiset kiertoilmaukset ovat normaalia kielenkäyttöä huomattavasti raskaampia ja kirjoittajaa korostavampia. Suomen kielessä yleisin näistä ilmauksista lienee *allekirjoittanut*.

## Lähteet
* Nykysuomen käsikirja: Tyyliopin perusteita, Päivi Rintala.
Artūras Paulauskas

**Artūras Paulauskas** (s. 23. elokuuta 1953 Vilna) on liettualainen poliitikko. Hän toimi Seimasin puhemiehenä vuosina 2000–2006 ja maan väliaikaisena presidenttinä 6. huhtikuuta – 12. heinäkuuta 2004.

## Varhainen ura
Paulauskas luki lakia Vilnan yliopistossa ja valmistui vuonna 1976. Valmistumisen jälkeen hän toimi tutkijana ja syyttäjänä. Hän toimi Liettuan valtakunnansyyttäjän sijaisena vuosina 1987–1990 ja valtakunnansyyttäjänä 1995–1997.

## Poliittinen ura
Paulauskas aloitti poliittisen uransa olemalla presidenttiehdokas presidentinvaalissa 1997–1998. Hänen ehdokkuuttaan tuki muun muassa presidentin tehtävästä eroamassa ollut Algirdas Brazauskas. Paulauskas hävisi vaalit niukasti 49,6&nbsp;% äänimäärällä, kun vastaehdokas Valdas Adamkus sai äänistä 50,4&nbsp;%. Vaalien jälkeen hän perusti Uusi liitto -nimisen puolueen ja tuli sen puheenjohtajaksi 25. huhtikuuta 1998. Vuoden 2000 parlamenttivaaleissa puolue sai 19,6&nbsp;% kannatuksen. Vaalien jälkeen hänestä tuli Seimasin puhemies. 

Presidentti Rolandas Paksasin virkasyytteen jälkeen Paulauskas toimi väliaikaisena presidenttinä siihen asti, kunnes Valdas Adamkus vannoi uudelleen virkavalan. 

11. huhtikuuta 2006 Paulauskas luopui puhemiehen tehtävästä saatuaan epäluottamuslauseen.

## Lähteet
*Seimasin henkilökuva 

## Aiheesta muualla
*Viralliset kotisivut
Mary Whitehouse

**Mary Whitehouse** CBE (13. kesäkuuta 1910 Nuneaton, Englanti, Yhdistynyt kuningaskunta – 23. marraskuuta 2001 Colchester, Englanti, Yhdistynyt kuningaskunta) oli brittiläinen aktivisti, joka kampanjoi kristillisen moraalin ja säädyllisyyden puolesta.

Vuonna 1964 Whitehouse järjesti ystävänsä kanssa "Clean Up TV" -kampanjan, josta kehittyi seuraavana vuonna National Viewers' and Listeners' Association -järjestö (tunnetaan nykyään nimellä Mediawatch-uk). Televisioyhtiö BBC oli 1960-luvulla Whitehousen kritiikin pääasiallinen kohde. NVLA:n mukaan vapaamielinen yhteiskunta oli vahingollinen kansakunnan moraalille, joten järjestö jatkoi toimiaan edelleen 1970-luvulla, jolloin se kampanjoi pitkään televisiosarja *[[Doctor Who]]ta* vastaan. Järjestö onnistui saamaan Stanley Kubrickin elokuvan *[[Kellopeliappelsiini (elokuva)|Kellopeliappelsiini]]* pois teatterilevityksestä.

Whitehouse taisteli moraalin puolesta myös televisio- ja elokuva-alan ulkopuolella. NLVA haastoi *[[Gay News]]* -lehden oikeuteen jumalanpilkasta, kun se oli julkaissut runon *The Love That Dares Speak Its Name*. NLVA voitti jutun oikeudessa äänin 10–2. Whitehouse haastoi henkilökohtaisesti vuonna 1982 Britannian kansallisteatterin sen näytelmän *Romans in Britain* homoraiskauskohtauksen takia. Whitehouse oli jo voittamassa tapausta, mutta veti kuitenkin haasteensa lopulta pois.

Broadcasting Standards Council perustettiin vuonna 1988, ja Whitehousen merkityksen sen perustamiseen myönsi BSC:n ensimmäinen puheenjohtaja William Rees-Mogg. Whitehouse jäi virallisesti eläkkeelle vuonna 1994, ja hän kuoli pitkäaikaisen sairauden jälkeen colchesterilaisessa hoitokodissa vuonna 2001.

Whitehouse joutui kampanjoidensa takia myös populaarikulttuurin kohteeksi. Vuonna 1989 BBC:llä alkoi komediasarja *[[The Mary Whitehouse Experience]]*, jonka huumori suuntautui Whitehousen ylimieliseen moraaliin. *[[Pink Floyd]]* käsitteli Whitehousea säkeen verran kappaleessaan "Pigs (Three Different Ones)".  Myös Deep Purple kritisoi Whitehousea biisissään Mary Long, albumilla Who Do We Think We Are,1973).

## Lähteet
The Last of a Dying Breed

**The Last of a Dying Breed** on rap-artisti Scarfacen kuudes studioalbumi, joka julkaistiin 3. lokakuuta 2000. Screwed & Chopped versio ilmestyi 29. maaliskuuta 2005.

## Kappaleluettelo

## Screwed & Chopped albumin kappaleluettelo

## Listasijoitukset

## Singlet
National Institute of Mental Health

**National Institute of Mental Health** (**NIMH**) on yksi National Institutes of Healthin (NIH) 27 tutkimuslaitoksesta, ja se on maailman suurin mielenterveyteen keskittyvä tutkimuslaitos. NIHM:n päämaja sijaitsee Marylandin Bethesdassa.

Presidentti Harry S. Truman kirjoitti lain NIMH:n perustamisesta 3. heinäkuuta 1946. Virallisesti laitos perustettiin 15. huhtikuuta 1949, ja se oli yksi neljästä ensimmäisestä NIH:n tutkimusyksiköistä. NIMH:n tavoitteena on lisätä mielenterveyden häiriöiden ymmärrystä, ja parantaa niiden hoitoa perustutkimusten ja kliinisten tutkimusten kautta.

## Lähteet
Särkisalon vaakuna

**Särkisalon vaakuna** oli Särkisalon kunnan tunnus. Sen ankkuri viittaa kunnan sijaintiin rannikolla ja siellä harjoitettuun talonpoikaispurjehdukseen. Simpukankuoret kuvastavat jo keskiajalta saakka harjoitettua kalkinlouhintaa. 

Vaakunan selitys on ”vihreässä kentässä kultainen ankkuri, jonka molemmin puolin saatteena hopeinen simpukka.” Vaakunan on suunnitellut Olof Eriksson, ja Särkisalon kunnanvaltuusto hyväksyi sen kokouksessaan 19. huhtikuuta 1956. Sisäasiainministeriö vahvisti vaakunan käyttöön 17. heinäkuuta samana vuonna.

Vaakuna jäi epäviralliseksi kotiseutuvaakunaksi 2009, kun Särkisalon kunta yhdessä Halikon, Kiikalan, Kiskon, Kuusjoen, Muurlan, Perniön, Perttelin ja Suomusjärven kanssa liittyivät osaksi Salon kaupunkia.

## Lähteet
* 
*
Andien mainingit

**Andien mainingit** on kokoelma Pablo Nerudan runoja, jotka on suomentanut Pentti Saaritsa.

Kokoelma sisältää suomennosvalikoiman Nerudan runoja vuosilta 1921-1937, kokoelman *Canto general* (1950) ja runoja vuosilta 1954-1969. Kokoelman on luonnehdittu sisältävän hänen parasta tuotantoaan.

## Lähteet
Against the Grain

**Against the Grain** on punkyhtye Bad Religionin viides albumi vuodelta 1990. Kappale ”21st Century (Digital Boy)” julkaistiin uudelleennauhoitettuna vuonna 1994 albumilla *[[Stranger than Fiction]]*, ja siitä tuli hitti.

## Kappaleet
#
#
#
#
#
#
#
#
#
#
#
#
#
#
#
#
#
Beto (jalkapalloilija, 1982)

**António Alberto Bastos Pimparel** eli **Beto** (s. 1. toukokuuta 1982 Lissabon, Portugali) on portugalilainen jalkapallomaalivahti.

## Ura
### Seurajoukkue
Beto on Sporting Clube de Portugalin kasvatti. Hän ei kuitenkaan koskaan saanut mahdollisuutta edustusjoukkueessa, vaan toimi lähinnä joukkueen kolmosvahtina. Hän pelasi kauden 2002–2003 lainalla Casa Piassa. Kesällä 2004 hänet sopimuksensa purettiin yhteisymmärryksessä.

Pelattuaan kaksi kautta maan alemmalla sarjatasolla, edustaen kahta eri seuraa vuoden verran Chavesia ja Marcoa, hän siirtyi samalla sarjatasolla pelanneeseen Leixõesiin. Joukkue nousi maan pääsarjaan kauden 2006–2007 päätteeksi. Kolmen pelaamansa kauden aikana Leixõesissa, häneltä jäi paitsi ainoastaan kuusi ottelua.

Maaliskuussa 2009 ennen kauden 2008–2009 päätöstä Beto teki nelivuotisen sopimuksen Porton kanssa, joka astui voimaan kesäkuusta alkaen.

Kaudella 2011–2012 Beto pelasi lainalla CFR Clujissa ja kaudeksi 2012–2013 hän siirtyi Bragaan.

Tammikuussa 2013 Beto siirtyi kauden loppuun asti kestävällä lainasopimuksella espanjalaiseen Sevillaan. Kauden päätyttyä siirrosta tehtiin pysyvä. Beton ura Sevillassa päättyi vuonna 2016.

Kaudeksi 2016–2017 Beto siirtyi Sporting Lissaboniin.

Vuonna 2022 Beto solmi yksivuotisen sopimuksen Helsingin IFK:n kanssa.

### Maajoukkue
Beto teki ensiesiintymisensä Portugalin maajoukkueessa 10. kesäkuuta 2009 ystävyysottelussa Viroa vastaan.

Hänet valittiin myös Portugalin 23-henkiseen kokoonpanoon vuoden 2010 MM-kilpailuihin.

## Lähteet

## Aiheesta muualla
* Beton esittely Zerozero-sivustolla 
* Beton tilastot BDFutbol-sivustolla
Dhakan tulipalo 2010

**Dhakan tulipalo 2010** tapahtui 3. kesäkuuta 2010 Bangladeshin pääkaupungissa Dhakassa. Kaupungin keskustassa levinnyt tuli tuhosi kaikkiaan seitsemän rakennusta ja surmasi kymmeniä ihmisiä. AP:n mukaan surmansa sai ainakin 117 ihmistä. Pelastusoperaatio lopetettiin seuraavana päivänä.

Onnettomuus sai alkunsa viallisesta sähkömuuntajasta noin 22.30 paikallista aikaa. Onnettomuudessa menehtyi yli sata ihmistä ja arviolta saman verran loukkaantui. Uutistoimistojen mukaan onnettomuudessa menehtyi myös paljon häävieraita, sillä erään palon alle jääneen talon katolla vietettyjen häiden vieraat jäivät jumiin rakennukseen palon levitessä nopeasti.

Loukkaantuneita hoidettiin Dhakan yliopistollisessa keskussairaalassa. Suurin osa loukkantuneista kärsi palovammojen sijaan myrkyllisen savun hengittämisestä aiheutuneista komplikaatioista.

Bangladeshin pääministeri Sheikh Hasina osoitti surunvalittelunsa onnettomuudessa menehtyneiden omaisille.

## Lähteet

## Aiheesta muualla
*Helsingin Sanomat: Yli sata kuollutta Bangladeshin korttelipalossa 
*Reuters: At least 40 dead in Bangladesh fire
Claire Aho

**Claire Anita Aho** (oik. **Brofeldt**; 2. marraskuuta 1925 Helsinki – 29. marraskuuta 2015 Tukholma) oli suomalainen valokuvaaja ja suomalaisen värivalokuvauksen uranuurtaja.

Claire Aho oli Juhani Ahon ja taidemaalari Venny Soldan-Brofeldtin pojan Heikki Ahon tytär. Hänen äitinsä oli Heikki Ahon puoliso, syntyjään liettualainen tanssija Dinah Selkina. Hänen poikansa Jussi Brofelt on pitänyt yllä Ahon suvun perintöä järjestelmällä näyttelyitä isoisänsä elämäntyöstä.  Hän opiskeli Yhteiskunnallisessa korkeakoulussa sanomalehtitutkintoa varten

Aho aloitti uransa 1940-luvulla. Hän oppi ammatin isänsä ja setänsä omistamassa elokuvavalmistamossa Aho & Soldanissa. Hän työskenteli lehti-, mainos- ja elokuvaajana. Hän oli kuvaamassa Helsingin olympialaisia, ja työskennellessään 1952–1962 Warner Pathé Newsille hän tunkeutui luvatta Porkkalan vuokra-alueelle, kun Neuvostoliitto palautti sen Suomelle. Hän kuvasi muotikuvia useille naistenlehdille, muun muassa *[[Eeva (lehti)|Eevaan]]* ja *[[Hopeapeili]]in*. Hänen Carita Järvisestä ottamiaan kuvia on ulkomaisissa museoissa.

Työt valokuvaajana loppuivat 1960-luvulla, kun alan tyyli muuttui. Aho piti jonkin aikaa Galleria Beckania mutta muutti vuonna 1974 Tukholmaan ja työskenteli muun muassa *[[Ruotsinsuomalainen]]*-lehteen, Nordiska museetille ja *[[Hufvudstadsbladet]]in* uutiskuvien toimittajana.

Vuonna 2010 Ahon kuvia oli esillä *Helsinki 1968* -näyttelyssä Helsingissä Virka-galleriassa ja sen verkkosivulla. Kuvissa Aho kertoo helsinkiläisten arjesta, ja ne olivat nähtävinä ensi kertaa vuoden 1968 jälkeen. Kuvista ilmestyi myös kirja. Toukokuussa 2011 Ahon kuvia oli esillä Helsingin Taidehallissa. Lontoon The Photographers’ Galleryssä oli Ahon näyttely nimellä *Studio Works* huhtikuusta heinäkuuhun 2013. Näyttelyssä oli Ahon valokuvia 1950-luvulta 1970-luvulle.

Vuonna 2014 Aholle myönnettiin taiteilijaeläke. Heinäkuussa 2014 ilmestyi toimittaja-kirjailija Eino Leinon kirjoittama ja Gummeruksen kustantama teos *Aho & Soldan: Helsinki 1950-luvun väreissä*. Aho menehtyi tulipalossa kotonaan Tukholmassa marraskuussa 2015.

Peter von Bagh on ohjannut Ahon suvusta dokumenttielokuvan *[[Lastuja – taiteilijasuvun vuosisata]]*.

## Lähteet

## Kirjallisuutta
* 
* 
* 

## Aiheesta muualla
* Valokuvataiteilija Claire Aholle taiteilijasuku oli ihana perintö. Yle Elävä arkisto.
* Claire Ahon muistokirjoitus ''Helsingin Sanomissa''.
Operaatio Prinsessa

**Operaatio Prinsessa** () on Disney Channelin vuonna 2009 ilmestynyt televisioelokuva, jonka pääosissa ovat Selena Gomez ja Demi Lovato. Elokuvan on ohjannut Allison Liddi-Brown ja se kuvattiin Puerto Ricossa.

## Juoni

Costa Estrellan diktaattori kaappaa vallan naapurivaltiossa, Costa Lunassa, kesken prinsessa Rosalinda Maria Montoya Fioren (Demi Lovato) kruunajaisharjoitusten. Vaaranalaisten prinsessojen suojeluun erikoistuneen salaorganisaation agentti majuri Mason (Tom Verica) pelastaa kuitenkin prinsessan helikopterilla. Prinsessa majoitetaan Louisianaan majurin ja hänen tyttärensä Carterin (Selena Gomez) luokse asumaan. Louisianassa prinsessan on esitettävä tavallista amerikkalaista nuorta, ettei hänen piilopaikkansa paljastuisi.

## Aiheesta muualla
*
Selim

**Selim** on miehen etunimi.  Nimi on turkkilainen muoto arabialaisesta nimestä *Salim*, joka tarkoittaa turvattua tai rauhaa. Myös hepreassa sama kantasana esiintyy muodossa shalom. Samasta kantasanasta johdettuja nimiä ovat muun muassa Salomon, Salman ja Suleiman. 

Suomessa nimi Selim on vuoden 2019 loppuun mennessä annettu 1307 miehelle ja muutamalle naiselle. Selimin nimipäivä on suomenruotsalaisen kalenterin mukaan 4. kesäkuuta.

## Selim-nimiset Turkin sulttaanit

*Selim I, hallitsi 1512–1520
*Selim II, hallitsi 1566–1574
*Selim III, hallitsi 1789–1807

## Muita tunnettuja Selimejä

* Selim Ahmed, *Dahoum* (1897–1916), syyrialainen T. E. Lawrencen ystävä
* Selim Amallah (s. 1996), marokkolais-belgialainen jalkapalloilija
* Selim Benachour (s. 1981), ranskalais-tunisialainen jalkapalloilija
* Selim Ben Djemia (s. 1989), tunisialainen jalkapalloilija
* Selim Colliander (1885–1937), suomalainen insinööri ja lelutehtailija, mukana sisäministeri Heikki Ritavuoren murhan valmisteluissa
* Selim Ekbom (1807–1886), suomalainen senaattori ja Vaasan hovioikeuden presidentti
* Selim Isakson (1892–1960), suomalainen jääkärikenraalimajuri
* Selim Lemström (1838–1904), suomalainen geofysiikan tutkija
* Selim Liipola (1871–1932), suomalainen opettaja, koulunjohtaja ja maanviljelysneuvos
* Selim A. Lindqvist (1867–1939), suomalainen arkkitehti
* Selim Gabriel Linsén (1838–1914), suomalainen säveltäjä
* Selim A. Nylund (1875–1964), suomalainen kauppias ja varakonsuli
* Selim Palmgren (1878–1951), suomalainen säveltäjä ja pianisti
* Selim Rebai (s. 1991), tunisialainen jalkapallomaalivahti
* Selim Ideon Rennerfelt (1838–1906), suomalainen Venäjän armeijan kenraalimajuri
* Selim Savonius (1885–1965), suomalainen yliarkkitehti
* Selim Segerstam (1904–1963), suomalainen kuoronjohtaja ja säveltäjä
* Selim Sesler (1957–2014), turkkilainen klarinetisti
* Selim Armas Sohlman (1879–1936), suomalainen majuri ja metsänhoitaja
* Selim Soldan (1910–1971), suomalainen taidemaalari
* Selim Sorthan (1871–1951), suomenruotsalainen runoilija
* Selim Tapola (1912–1974), suomalainen kirjailija
* Selim Töyrä (1875–1958), amerikansuomalainen taidemaalari ja taideprofessori
* Selim Osvald Wasastjerna (1831–1917), suomalainen lääkäri, professori ja lahjoittaja

## Lähteet
Bakharwal

**Bakharwal** on ikivanha intialainen koirarotu. Viimeaikainen tutkimus kertoo että se on vaarassa kuolla sukupuuttoon. 

## Ulkonäkö
Rotu on vankkarakenteinen, tuuheakarvainen ja pörröhäntäinen. Se muistuttaa pienikokoista tiibetinmastiffia. Väritys on useimmiten ruskea (tan) tai musta. Säkäkorkeus on lähes 70 cm ja paino noin 40 kg.

## Alkuperä
Bakharwal on kotoisin Pir Panjal -vuorilta Himalajan ja Hindukušin alueelta. Se on vuoristokoira, joka kuuluu aasialaisiin molosseihin. Bakarwal- ja gujjar-paimentolaisheimot kasvattavat rotua metsästykseen ja lampaiden vartiointiin.

Vuonna 2009 tehdyn tutkimuksen mukaan jäljellä oli enää vain muutamia satoja yksilöitä. Rotu on suosittu kaupungeissa, minkä vuoksi uroksia ostetaan niihin kalliilla hinnalla; tämän vuoksi populaatio on huvennut merkittävästi rodun alkuperäisalueella. 

## Etymologia
Nimitys *bakharwal* tulee bakarwal-heimon nimestä. Toinen nimitys *gujjar dog* tulee puolestaan gujjar-heimon nimestä.

## Katso myös
*Bisben
*Kaukasiankoira
*Keskiaasiankoira
*Tiibetinmastiffi

## Lähteet

## Aiheesta muualla
* MolosserDogs.com Bakharwal
* Bakharwal (kuvien kera)